**Izziņa par atzinumos sniegtajiem iebildumiem**

Ministru kabineta noteikumu projekts ""Grozījumi Ministru kabineta 2011.gada 12.aprīļa noteikumos Nr.286 "Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā""

(VSS-384)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 02.05. 2019. (VSS prot. Nr.17 1.§ (VSS-384));  22.05.2019. (5 dienu elektroniskā saskaņošana). | | |
|  |  | | |
| Saskaņošanas dalībnieki | Aizsardzības ministrija, Finanšu ministrija, Tieslietu ministrija. | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | |  | Tieslietu ministrijas iebildumu,  Finanšu ministrijas priekšlikumus |
|  | |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Nav | |
|  | |  | |

**II.****Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
|  | 7. Svītrot 2.5 punktā vārdu “atklātā”. | | **Finanšu ministrijas 15.05.2019. 1.priekšlikums:**  Ņemot vērā, ka ar noteikumu projektu tiek paredzēts no Ministru kabineta 2011.gada 12.aprīļa noteikumu Nr.286 "Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā" (turpmāk – Noteikumi) 2.5 punkta svītrot vārdu “atklātā,” aicinām pārskatīt Noteikumu tekstu, vienādojot Noteikumos lietoto jēdzienu “iepirkums” un “iepirkuma procedūra” lietojumu. Šobrīd, piemēram, Noteikumu 2.2 punktā ir lietots jēdziens “iepirkums”, faktiski apzīmējot to pašu, kas 2.5 punktā tiek apzīmēts ar jēdzienu “iepirkuma procedūra” un līdzīgi arī citos Noteikumu punktos. | **Nav ņemts vērā**  Ar Ministru kabineta 2018. gada 3. maija noteikumiem Nr. 258 veikti Grozījumi Ministru kabineta 2011. gada 12. aprīļa noteikumos Nr. 286 "Kārtība, kādā komersanti nodrošina un sniedz drošības rezervju pakalpojumu valsts naftas produktu drošības rezervju izveidei noteiktā apjomā", kuros aizstāja noteikumu tekstā vārdus "atklātais konkurss" (attiecīgā locījumā) ar vārdiem "iepirkuma procedūra" (attiecīgā locījumā), kā arī aizstāja noteikumu tekstā vārdu "konkurss" (attiecīgā locījumā) ar vārdu "iepirkums" (attiecīgā locījumā), jo ar Ministru kabineta 2018.gada 9.februāra rīkojumu Nr.49 tika atbalstīts konceptuālā ziņojuma “Par drošības rezervju pakalpojuma valsts naftas produktu drošības rezervju izveidei pilnveidošanu” (turpmāk - ziņojums) 1.variants, piemērojot Aizsardzības un drošības jomas iepirkumu likumu (turpmāk – ADJIL). Tā kā ADJIL paredz konkrētai jomai piemērotas iepirkuma procedūras - slēgts konkurss, konkursa dialogs un sarunu procedūra, tad nepieciešams no Noteikumu 2.5 punkta svītrot vārdu “atklātā”, jo šāda iepirkumu procedūra ir tikai saskaņā ar Publisko iepirkumu likumu. | | 7. Svītrot 2.5 punktā vārdu “atklātā”. |
|  | **Anotācijas II sadaļa** | | **Finanšu ministrijas 15.05.2019. 2.priekšlikums:**  Lūdzam precizēt noteikumu projekta anotācijas II sadaļas 1.punktu, kurā norādīts, ka noteikumu projekts neietekmēs sabiedrības mērķgrupas, kas ir pretrunā ar šīs sadaļas 2.punktu, kurā norādīts, ka noteikumu projekts “varētu ietekmēt galvenokārt komersantus.” | **Ņemts vērā** | | Atbilstoši precizēts noteikumu projekta anotācijas II sadaļas 2.punkts atbilstoši šīs sadaļas 1.punktam. |
|  | **Anotācijas V sadaļa** | | **Tieslietu ministrijas 17.05.2019. iebildums:**  Saskaņā ar projekta 12. punktā izteikto informatīvo atsauci uz Eiropas Savienības direktīvām projektā iekļautas gan tiesību normas, kas izriet no Padomes 2009. gada 14. septembra Direktīvas 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātās rezerves (turpmāk – Direktīva 2009/119), gan no šo direktīvu grozošās direktīvas. Tāpat no projekta 13. un 14. punkta izriet, ka ar projektu ieviestas atsevišķas Eiropas Parlamenta un Padomes 2008. gada 22. oktobra Regulas (EK) Nr. 1099/2008 par enerģētikas statistiku (turpmāk – Regula) tiesību normas.  Ņemot vērā minēto, lūdzam papildināt projekta anotācijas V sadaļu ar informāciju par Direktīvas 2009/119 un Regulas ieviešanu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 55. un 56. punktam. | **Ņemts vērā** | | Attiecīgi precizēta noteikumu projekta anotācija,papildināta V sadaļa ar informāciju par Direktīvas 2009/119 un Regulas ieviešanu**.** |
|  |  | |  |  | |  |
|  |  | | **Finanšu ministrijas 15.05.2019. 3.priekšlikums:**  Noteikumu projekta normu apjoms pārsniedz pusi no spēkā esošo Noteikumu normu apjoma. Atbilstoši Ministru kabineta 2009.gada 3.februāra noteikumiem Nr.108 “Normatīvo aktu projektu sagatavošanas noteikumi” 140.punktam, kurā noteikts, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma, šādā gadījumā sagatavo jaunu noteikumu projektu. | **Nav ņemts vērā**  Saskaņā ar Ministru kabineta 2009.gada 3.februāra noteikumu Nr. 108 „Normatīvo aktu projektu sagatavošanas noteikumi” 140. punktu grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Pēc Noteikumu izsludināšanas Valsts sekretāru sanāksmē precizētā projekta normu apjoms nepārsniedz pusi no Noteikumos esošo normu apjoma. Līdz ar to jauns Noteikumu projekts netiks gatavots. | |  |
| Atbildīgā amatpersona | |  | | |
|  | | (paraksts)\* | | |

Piezīme.

\* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Zanda Sproģe

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Enerģijas tirgus un infrastruktūras departamenta vecākā eksperte |
| (amats) |
| tālr. 67013024 |
| (tālruņa un faksa numurs) |
| Zanda.Sproge@em.gov.lv |
| (e-pasta adrese) |

04.06.2019.